ডিআরএস নেওয়ার ক্ষেত্রে মহেন্দ্র সিংহ ধোনি একশো শতাংশ সঠিক। এ তথ্য প্রমাণিত। বিরাট কোহলি এখন জাতীয় দলের অধিনায়ক। তিনিও ডিআরএস নেওয়ার ক্ষেত্রে ধোনির পরামর্শ নেন। 

এই বিষয়ে অন্যান্য খবর

কোহলির থেকে দ্রুত শেখো, প্রশংসায় মুড়ে তরুণকে পরামর্শ মহারাজের


অস্ট্রেলিয়ার মাটিতে নেই ধোনি। তাঁর জায়গায় নেওয়া হয়েছে ঋষভ পন্থকে। পন্থ  মনে করিয়ে দিচ্ছেন ধোনিকে। কী করলেন হঠাৎ জাতীয় দলের বর্তমান উইকেটকিপার, যার জন্য ধোনির কথা মনে পড়ে যাচ্ছে সবার? 
অ্যাডিলেড টেস্টের প্রথম ইনিংসে ভারতীয় দল শেষ হয়ে যায় ২৫০ রানে। ভারতীয় দলও আক্রমণ শুরু করেছে। রবিচন্দ্রন অশ্বিন, ইশান্ত শর্মা, যশপ্রীত বুমরাহদের সামলাতে না পেরে প্যাভিলিয়নে ফিরে গিয়েছেন অজি ব্যাটসম্যানরা। অশ্বিন তিনটি উইকেট নিয়েছেন। এই উইকেটগুলোর ক্ষেত্রে পন্থের অবদান রয়েছে। ডিআরএস নেওয়ার ক্ষেত্রে কোহলি ও অশ্বিনকে সাহায্য করেছেন পন্থ। এই দৃশ্যই ক্রিকেটপাগলদের স্মৃতিতে জীবন্ত হয়ে উঠলেন ধোনি। উসমান খোয়াজাকে আউট করার ক্ষেত্রে বড় ভূমিকা নেন পন্থ। অশ্বিনের বল  খোয়াজার ব্যাট ছুঁয়ে পন্থের হাতে জমা পড়ে। উইকেটকিপার পন্থ ও অশ্বিন দু’জনেই আউটের আবেদন করেন। আম্পায়ার ধর্মসেনা প্রথমটায় বুঝতে পারেননি। তিনি ভারতীয়দের আবেদন নস্যাৎ করে দেন। এর পরেই অশ্বিন ও পন্থ ডিআরএস-এর আবেদন করেন। রিভিউতে আম্পায়ার খোয়াজাকে আউট দেন।
এই দৃশ্য দেখে অনেকেই মনে করছেন উইকেটের পিছনে পন্থ দাঁড়ালেও, আসলে দাঁড়িয়ে আছেন ধোনি।